Vniuersis presentes litteras inspecturis, nos frater Ponczardus humilis priorque et totus conuentus monasterii sancti Stephani dyuionensis ordinis sancti Augustini lingonensis dyocesis, notum facimus quod nos diligenti tractatu et deliberatione prouida in nostro capitulo et extra: Inter nos abbatem predictum ex vna parte, et nos priorem et conuentum predictos ex altera, habetis in capitulo nostro propter hoc ibidem specialiter constituto, vtriusque nostrorum et successorum nostrorum considerato commodo euidenti vnanimes inhimus, habemus et facimus ad inuicem de rebus infrascriptis permutationem seu excambium ac conuentionem prout inferius continentur. Videlicet quod pro rebus inferius declarandis nobis abbati pro nobis et nostris successoribus, et dictis priore et conuentu de bonis suis ad vsum pictanciarum suarum deputatis in perpetuum traditis quictatis et remissis. Nos abbas predictus pro nobis et nostris successoribus, de bonis nostris propriis et ecclesie nostre ad sellam nostram spectantibus dictis priori et conuentui pro se et eorum successores, tradimus in perpetuum, concedimus et quictauimus ea que secuntur. In vsus necessarium pictanciarum suarum secundum ipsorum arbitrium totaliter commitenda, videlicet quandam maiseriam in qua quondam fuit domus jamdiu durupta et defecta cum camera ante dictam domum sita, cellario et pertinente aisanciis et exitibus uniuersis quam inhabitare solebat dictus Radulphus de sancto Luppo presbiter, et quondam nostre dicte ecclesie celerarius et quam Aubricus quondam christianitatis Dyuionis decanus in perpetuam elemosinam ecclesie nostre dedit et concessit. Item quoddam torcular, quod fuit quondam Renaudi dicti Bec Doye, situm retro domum nonam conuentus predicti quam nunc inhabitat Hugo dictus Chapez de Dyuione clericus, et maiserie et camere contingerim, inter torcular quod fuit quondam Renaudi de Perreceyo ex vna parte, et torcular quod fuit quondam Guillermardi Chappon ex altera situm. Item aliam domum ruinam jam minantem, sitam ibidem que quondam fuit Aubrici decani predicti et quam nunc inhabitat Johanna de Cutigneyo dicta Morsselote, et que sita est inter domum religiosorum cisterciensium ex vna parte, et mansum qui fuit Regnaudi de Perreceyo ex altera; que domus maiseria cum camera et tortuclari predictis eorumque pertinentiis vniuersis se extendunt de vico in vicum, scilicet de vico es Ribotez, usque ad Rooletam monialium de Thardo. Nos vir prior et conuentus predicti, pro premissis omnibus nobis et nostris successoribus, a dicto domino abbate pro se et suis successoribus, imperpetuum traditis et concessis de bonis nostris propriis ad nos et pictancias nostras jmmediate spectantibus pro dicto domino abbati pro se et suis successoribus, et ad sellam eorumdem tradimus, concedimus jmperpetuum, et quictamus omnia que hic inferius declarantur; videlicet septem pecias terre arabilis, continentes septem jornalia cum vno quartio, sita in finagio de Cutigneyo, quarum tres site sunt in loco vbi dicitur Miseneler, prima iuxta terram Andrieti dicti dou Pasgner ex vna parte, et terram Aubrieti Bone ex altera, secunda, iuxta terram heredum Johannis le Corbe ex vna parte, et terram Guillermi de Cutigneyo domicelli ex altera; tertia, iuxta terram religiosorum sancti Stephani ex vna parte et terram Marione filie quondam Belini dou Pasgner ex altera. Item aliam peciam terre sitam in loco vbi dicitur en Brenaul juxta terram hospitium Ierosolimitani hinc et inde; item aliam peciam terre sitam en manl boissat juxta terram liberorum Forgnandi ex vna parte, et terram Hugonis dicti Lobereaul ex altera; item aliam peciam terre sitam es Crais des vignes, juxta terram heredum dicti au mairot de mirandes, hinc et inde; item aliam peciam terre sitam es quarres juxta terram Garneri Griffon, hinc et inde; item dimidiam secturam prati sitam in loco vbi dicitur An viner, infra finagium de Cutigneyo et partitur cum pratis ecclesie sancti Stephani predicti; item boissellos bladi prouenientes in terra sita supra duodecim jornalia terre arabilis et in finagium de Cheuigneyo, in loco vbi dicitur En Percey, quos dominus Guillermus quondam dominus de Maigneyo super Tyliam, miles, in suo testamento legauit predicto conuentui pro anniuersis suo perpetuo celebrando, qui boisselli in modium qui sequitur recipiuntur et a conuentu predicto recipi consueuerunt, videlicet quod quicumque vnum ex hiis jornalibus tenebit uel excolet soluere tenebitur quatuor boissellos bladi prouenientes in tria quorum tres equalent dimidio quartallo. Tertio uero anno quando dicta jornalia erunt en sombre qui ipsa tenebit tunc solummodo soluet vel soluere tenebitur loco boissellorum sex denarium pro jornali, et omnia alia que nos prior et conuentus predicti nunc habemus et haberi possimus in villis et finagiis de Cutigneyo et Cheuigneyo predictis, excepto patronatu ecclesie de dicto Cheuigneyo; item viginta solidatas terre ad monetam dyuionensis, quas conuentus predictus habet et habere debet et precipue consueuit, et quas sibi in suo testamento nam diu est legauit dictus Guillermus abbati presbyter pro anniuersiis suo perpetuo celebrando, super quandam domum sitam in vico sancti petri dyuionensis, ante domum fratrum minorum inter mansum vacuum quem nunc tenet vir nobilis dominus de Verduno ex vna parte, et domum Guieti dicti Damprior ex altera. Quictamus etiam et remittimus nos prior et conuentus predicti, pro nobis et nostris successoribus, predicto domino abbati et suis ex causis predictis, summas pecuniarum infrascriptas ab eodem domino abbate de voluntate et assensu nostro, jam habitas et receptas et nobis legatas a personis infrascriptis; videlicet a domine Odone de Besua quondam Aubianense canonico quadraginta librarum turonensium bonorum et forcium, pro domino Renaudo de Colohis quondam canonico eduense hexaginta librarum turonensium, pro domino Haymone de Leugley quondam vicario de Nuylleyo duodecim librarum turonensium. Item viginti tres librarum turonensium a domino domino abbate nobis conuentui debitas per computum legittimum inter ipsum et nos factum pro deffectu solutionis ouorum, caseorum et alectinis ab ipso et officialibus suis pro prebendis nostris cothidianis de... precito debitorum; has ante pecuniarum summas a personis predictis, dictis priori et conuentui secundum quod permittitur legatus. Nos abbas predictus habuimus et recepimus et in vsus vtiles et necessarios nostros et nostri monasterii, videlicet in exhonerationem debitorum nostrorum et dicti nostri monasterii confitemus esse positas totaliter et conuersas, dictas que viginti tres librarum ex causa predicta, predictis priori et conuentui debebamus per computum supradictum has ante permutationem seu excambium, conuentionem, quictationem et remissionem predictas. Nos abbas predictus priorque et conuentus predictus tenemur et promittimus bona fide secundum quod nostrum quemlibet tangere potest et tangit. Alte nostrum abbati tenere et imperpetuum et inuiolabiliter pro nobis et nostris successoribus obseruare. In cuius rei testimonium et ad obseruanciam omnium premissorum, nos abbas prior et conuentus prenominati sigilla nostra hiis presentibus litteris duximus apponenda. Datum et actum, in capitulo nostro, anno domini millesimo trecentesimo vicesimo secundo, die mercuris ante festum beate Marie Magdalene,